Document ID: 32006R0899

32006R0899
L 167/18
SLUŽBENI LIST EUROPSKE UNIJE
19.06.2006.
UREDBA KOMISIJE (EZ) br. 899/2006
od 19. lipnja 2006.
o izmjeni Uredbe (EZ) br. 2133/2001 o otvaranju i upravljanju određenim carinskim kvotama i plafonima Zajednice u sektoru žitarica u vezi s otvaranjem carinskih kvota Zajednice za određenu hranu za pse i mačke iz oznake KN 2309 10
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu Vijeća (EZ) br. 1784/2003 od 29. rujna 2003. o zajedničkoj organizaciji tržišta žitarica (1), a posebno njezin članak 12. stavak 1.,
uzimajući u obzir Odluku Vijeća 2006/333/EZ od 20. ožujka 2006. o sklapanju Sporazuma u obliku razmjene pisama između Europske zajednice i Sjedinjenih Američkih Država u skladu s člankom XXIV:6. i člankom XXVIII. Općeg sporazuma o carinama i trgovini (GATT) 1994. u vezi s izmjenom povlastica u rasporedima Češke Republike, Republike Estonije, Republike Cipra, Republike Latvije, Republike Litve, Republike Mađarske, Republike Malte, Republike Poljske, Republike Slovenije i Slovačke Republike tijekom njihovog pristupanja Europskoj uniji (2), a posebno njezin članak 2.,
budući da:
(1)
Sporazumom između Zajednice i Sjedinjenih Američkih Država (3), koji je odobren Odlukom 2006/333/EZ predviđa se, za svaku kalendarsku godinu od 2006. nadalje, carinska kvota za uvoz određene pseće i mačje hrane iz oznake KN 2309 10 po carini od 7 % ad valorem.
(2)
Uredbom Komisije (EEZ) br. 2454/93 od 2. srpnja 1993. o utvrđivanju odredaba za provedbu Uredbe Vijeća (EEZ) br. 2913/92 o Carinskom zakoniku Zajednice (4) ujedinjuju se pravila upravljanja koja se primjenjuju na carinske kvote koje se koriste kronološkim redom datuma carinskih deklaracija i nadgledanja uvoza u okviru povlaštenog režima. Kako bi se uskladilo upravljanje ovom novom carinskom kvotom sa sličnim kvotama, njihovo upravljanje mora se uključiti u relevantnu odredbu.
(3)
Uredbu Komisije (EZ) br. 2133/2001 (5) treba stoga na odgovarajući način izmijeniti.
(4)
Mjere utvrđene u ovoj Uredbi u skladu su s mišljenjem Upravnog odbora za žitarice,
DONIJELA JE OVU UREDBU:
Članak 1.
Ovim se dodaje sljedeća rečenica u Prilogu II. Uredbi (EZ) br. 2133/2001:
Redni broj
Oznaka KN
Naziv
Količina kvote neto težine (tona)
Carina unutar kvote
Podrijetlo
„09.0089
2309 10 13
2309 10 15
2309 10 19
2309 10 33
2309 10 39
2309 10 51
2309 10 53
2309 10 59
2309 10 70
Pseća ili mačja hrana za maloprodaju
2 058
7 % ad valorem
Sve treće zemlje (erga omnes)”
Članak 2.
Ova Uredba stupa na snagu trećeg dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 19. lipnja 2006.

Labels: 3
17
6